b'\n_START_ARTICLE_\nBartolom\xc3\xa9 (Gal\xc3\xa1pagos)\n_START_PARAGRAPH_\nOtok Bartolom\xc3\xa9 (Isla Bartolom\xc3\xa9) je vulkanski oto\xc4\x8dek le streljaj od vzhodne obale otoka Santiago v skupini Galapa\xc5\xa1kih otokov in eden od\xc2\xa0\xc2\xbbmlaj\xc5\xa1ih\xc2\xab\xc2\xa0otokov v arhipelagu. Ta otok in sorodni Sulivan Bay na otoku Santiago so poimenovali po naravoslovcu in prijatelju Charlesa Darwina, Siru Jamesu Sulivanu, ki je bil poro\xc4\x8dnik na ladji Beagle._NEWLINE_S skupno povr\xc5\xa1ino le 1,2 km\xc2\xb2, je otok ena najlep\xc5\xa1ih pokrajin v arhipelagu. Sestavljen je iz lave razli\xc4\x8dnih barv od rde\xc4\x8de, oran\xc5\xbene, zelene in ble\xc5\xa1\xc4\x8de\xc4\x8dih \xc4\x8drnih vulkanskih tvorb. Otok Bartolom\xc3\xa9 je vulkanski sto\xc5\xbeec, na katerega se je enostavno povzpeti po urejeni poti in nudi razgled na druge otoke. Slovi po skali, imenovani Pinnacle, ki je posebnost tega otoka in najbolj fotografirana to\xc4\x8dka Galapa\xc5\xa1kega oto\xc4\x8dja._NEWLINE_Bartolom\xc3\xa9 je eden izmed redkih otokov, na katerem \xc5\xbeivi galapa\xc5\xa1ki pingvin, ki je edini predstavnik pingvinov, ki \xc5\xbeivi ob ekvatorju. Na otoku \xc5\xbeivita tudi zelena \xc5\xbeelva in \xc4\x8daplja, v morju ob grebenih pa beli morski pes. Lavo \xc5\xbee naseljujejo tudi prve rastline, posebne vrste lavinih kaktusov.'